TTA-PSL วิ่งแรงสวนตลาดฯ! คาดเก็งกำไรช่วงสั้นหลังราคาลงลึก-หุ้นต่ำบุ๊ก
TTA-PSL วิ่งแรงสวนตลาดฯ! คาดเก็งกำไรช่วงสั้นหลังราคาลงลึก-หุ้นต่ำบุ๊ก
TTA-PSL วิ่งแรงสวนตลาดฯ! คาดเก็งกำไรช่วงสั้นหลังราคาลงลึก-หุ้นต่ำบุ๊ก
1 เม.ย. 2563

ผู้สื่อข่าวรายงานว่า  2 หุ้นกลุ่มเดินเรือบวกแรงสวนภาวะตลาดฯติดลบ นำโดย บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 10.33 น. อยู่ที่ 2.10 บาท บวก 0.16 บาท หรือ 8.25% ด้วยมูลค่าซื้อขาย 13.79 ล้านบาท
ส่วนบริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.35 น. อยู่ที่ระดับ 2.80 บาท บวก 0.26 บาท หรือ 10.24% ด้วยมูลซื้อขาย 33.03 ล้านบาท
อย่างไรก็ตามคาดราคาหุ้น TTA และ PSL ปรับตัวขึ้นแรงคาดเป็นการเก็งกำไรระยะสั้นหลังราคาลงลึก อีกทังราคาหุ้นทั้ 2 ราย มีราคาต่ำกว่ามูลค่าหุ้นทางบัญชีโดย TTA ราคาอยู่ที่ 9.98 บาท ขณะที่ PSLราคามูลค่าหุ้นทางบัญชีอยู่ที่ 7.41 บาท
บล.ทิสโก้ ระบุในบทวิเคราะห์ว่า แนะทยอยสะสมหุ้นแบบแบ่งซื้อเพื่อการลงทุนเน้นการซื้อแบบสม่ำเสมอ-ไม่รีบร้อนในช่วงตลาดผันผวน / สำหรับนลท.ที่รับความเสี่ยงได้สูง ลงซื้อ-ขึ้นขาย เก็งกำไรอย่างระมัดระวัง และต้องมีวินัยการลงทุนสูง
โดยแนะลงทุนกลุ่มมีปัจจัยบวกอาทิ หุ้นได้ประโยชน์จากราคาน้ำมันปรับลง หุ้นสายการบิน เด่น AAV, BA, PSL วัสดุก่อสร้าง ชอบ COTTO, DCC, TASCO / หุ้นรับอานิสงส์รัฐบาลเร่งเบิกจ่ายงบประมาณ-กระตุ้นศก.-เร่งรัดลงทุน การบริโภค AEONTS, CPALL
 
บล.ฟินันเซีย ไซรัส ระบุในบทวิเคราะห์ว่า  แนวโน้มตลาดวันนี้ : คาดว่า SET Index จะแกว่งตัว Sideways ในกรอบ 1,100-1,135 จุดหลังจากปรับตัวขึ้นแรงวานนี้ โดยล่าสุดทรัมป์เตือนว่าอาจเห็นการแพร่ระบาดอย่างรุนแรงของ COVID-19 ในสหรัฐฯช่วง 1-2 สัปดาห์ข้างหน้า
ขณะที่ปัจจัยสำคัญที่ต้องติดตามเช้านี้คือตัวเลข Caixin Manufacturing PMI เดือน มี.ค. ของจีนว่าจะออกมาดีกว่าคาดอีกหรือไม่ (ตลาดคาด 45.5) ส่วนสถานการณ์ติดเชื้อ COVID-19 ในไทยคาดว่ายังมีโอกาสเร่งตัวขึ้นซึ่งกระทบต่อเศรษฐกิจอย่างหนักและคาดจะเห็นการทยอยปรับลดประมาณการกำไรของบริษัทจดทะเบียนลงจาก Consensus ปัจจุบันซึ่งอยู่ราว 85.7 ทำให้ดัชนียังมีโอกาสอ่อนตัวลงใกล้ระดับ 1,000 จุดอีกครั้ง
โดยในแง่ Valuation เทียบเคียง PER ราว 12 เท่าและ PBV ราว 1 เท่าซึ่งมองว่าเป็นจังหวะในการเริ่มทยอยสะสมหรือทำ DCA หุ้นพื้นฐานเพื่อถือลงทุนระยะกลาง-ยาว
อนึ่งดัชนี SET ณ เวลา 10.51 น. อยู่ทีระดับ 1,121.92 จุด ลบ3.94 จุด หรือ 0.35% ด้วยมูลค่าซื้อขาย 12,838.08 ล้านบาท